Foto's: Só kies kinders hul gunstelingspeelgoed vir Kersfees | Maroela Media
Foto’s: Só kies kinders hul gunstelingspeelgoed vir Kersfees
Van die kinders wat aan die pretdag by Makro se Top Rated by Kids-geleentheid deelgeneem het om hulle gunsteling speelgoed te kies. Foto: Verskaf.
Dit is enige kind se droom: Verbeel jou ŉ dag waar jy die geleentheid kry om met van die jongste speelgoed te speel wat nog nie deur iemand anders op Suid-Afrikaanse winkelrakke gesien is nie.
Voeg lekkernye, ŉ speelpark, narre, musiek en talle pretaktiwiteite by, asook ŉ geskenkpakkie wat propvol gelaai is met nog meer speelgoed by hierdie dag en jy het dié volmaakte pretdag vir ŉ kind.
Dit is presies wat hierdie jaar in Junie by die Top Rated by Kids-geleentheid by Makro Riversands in Johannesburg plaasgevind het.
Meer as 200 kinders het met ŉ verskeidenheid van die jongste speelgoed gespeel as deel van ŉ baie belangrike missie: om vir hul gunstelingspeelgoed te stem.
Sowat 150 wenners van ŉ Makro-kompetisie, 30 kinders van die Nelson Mandela-stigting, Hope Worldwide en die Tomorrow Trust asook 21 junior joernaliste (of juniorliste soos Makro hulle noem) het dié dag hul hart uitgespeel.
Die kinders, almal tussen die ouderdom van vier en 12 jaar oud, het ná elke speelsessie hul stemme oor hul gunstelingspeelding uitgebring.
Dié jong speelgoedkenners het verlede jaar Kurio Connect se tablet vir kinders as hulle topgunstelingspeelding aangewys. Foto: Laceys
Dit is natuurlik ernstige werk, maar dié jong speelgoedkenners was gereed vir die uitdaging. Nou word daar beraadslag terwyl die jong kenners se stemme getel en verwerk word.
Verlede jaar se topgunstelingspeelding was Kurio Connect se tablet vir kinders, wat weer eens net ŉ bewys is dat kinders tegnologie ken en dit graag in hul Kerskouse sal wil sien.
Nuuskieriges sal egter tot Oktobermaand moet wag om uit te vind watter soort speelgoed vanjaar se speelgoedkenners op die lys van die top 10-speelgoed geplaas het. Die gunstelinge sal dan by ŉ prysuitdelingsgeleentheid bekendgemaak word.
Jan Barker het Maroela Media by vanjaar se Makro Top Rated by Kids-geleentheid as ‘n juniorlis verteenwoordig. Foto: Elana Barker/Maroela Media.
Die sanger Danny K en sy gesin het ook die geleentheid bygewoon. Foto: Verskaf.
Die span van Makro staan gereed om die paneel van speelgoedkenners vir die oggend se pret te ontvang. Foto: Verskaf.
Slaggereed vir die dag se pret en plesier. Foto: Verskaf.
Die span van Makro en die speelgoedverskaffers binne die sogenaamde speelgoed-akademie waar elke kind die kans kry om met die jongste speelgoed te speel. Foto: Verskaf.
Dit was net glimlaggies soos wat kinders die Makro Top Rated by Kids-geleentheid geniet het. Foto: Verskaf.
foto's kinders Makro Midrand speelgoed
Jou oë en die skerm: Wanneer word skade aangerig?